תקנות שירות מידע פיננסי (סייגים לחובת מתן הגישה למידע פיננסי)

{{ח:התחלה}}
{{ח:כותרת|תקנות שירות מידע פיננסי (סייגים לחובת מתן הגישה למידע פיננסי), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 908|תקנות שירות מידע פיננסי (סייגים לחובת מתן הגישה למידע פיננסי)|https://olaw.org.il/takanot/takanot-11693.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירות מידע פיננסי#סעיף 41|סעיף 41(ב)}} {{ח:חיצוני|חוק שירות מידע פיננסי|לחוק שירות מידע פיננסי, התשפ״ב–2021}} (להלן – החוק), לאחר התייעצות עם המפקח על נותני שירותים פיננסיים והממונה על שוק ההון ביטוח וחיסכון, משיקולים הנוגעים לעלות הכרוכה ביישום הוראות {{ח:חיצוני|חוק שירות מידע פיננסי|החוק}} ולתחרות במערכת הפיננסית, ובאישור ועדת הכלכלה, ולעניין {{ח:פנימי|סעיף 4|תקנה 4}} – לפי {{ח:חיצוני|חוק עקרונות האסדרה#סעיף 36|סעיף 36 לחוק עקרונות האסדרה, התשפ״ב–2021}} (להלן – חוק עקרונות האסדרה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל רישיון למתן אשראי“, ”בעל רישיון למתן שירותי פיקדון ואשראי“ ו”בעל רישיון להפעלת מערכת לתיווך באשראי“ – כמשמעותם {{ח:חיצוני|חוק הפיקוח על שירותים פיננסיים (שירותים פיננסיים מוסדרים)|בחוק הפיקוח על שירותים פיננסיים מוסדרים}};
{{ח:ת|סוג=הגדרה}} ”גוף מוסדי“ – כהגדרתו {{ח:חיצוני|חוק הפיקוח על שירותים פיננסיים (ביטוח)|בחוק הפיקוח על הביטוח}};
{{ח:ת|סוג=הגדרה}} ”חוק הפיקוח על הביטוח“ – {{ח:חיצוני|חוק הפיקוח על שירותים פיננסיים (ביטוח)|חוק הפיקוח על שירותים פיננסיים (ביטוח), התשמ״א–1981}};
{{ח:ת|סוג=הגדרה}} ”חוק הפיקוח על שירותים פיננסיים מוסדרים“ – {{ח:חיצוני|חוק הפיקוח על שירותים פיננסיים (שירותים פיננסיים מוסדרים)|חוק הפיקוח על שירותים פיננסיים (שירותים פיננסיים מוסדרים), התשע״ו–2016}};
{{ח:ת|סוג=הגדרה}} ”מסגרת אשראי“ – התחייבות להעמדת אשראי בסכום מסוים, בניכוי סך כל האשראי שניתן בפועל מתוך הסכום האמור;
{{ח:ת|סוג=הגדרה}} ”פעילות באשראי“ – סך כל החובות כלפי גוף מוסדי בשל אשראי שנתן בפועל למעט השקעה באיגרות חוב, בתוספת 10% מסך מסגרות האשראי שנתן;
{{ח:ת|סוג=הגדרה}} ”צבר אשראי“ – כהגדרתו {{ח:חיצוני|חוק הפיקוח על שירותים פיננסיים (שירותים פיננסיים מוסדרים)#סעיף 11א|בסעיפים 11א}}, {{ח:חיצוני|חוק הפיקוח על שירותים פיננסיים (שירותים פיננסיים מוסדרים)#סעיף 25א|25א}} {{ח:חיצוני|חוק הפיקוח על שירותים פיננסיים (שירותים פיננסיים מוסדרים)#סעיף 25יז|ו־25יז לחוק הפיקוח על שירותים פיננסיים מוסדרים}}, לפי העניין.

{{ח:סעיף|2|סייגים לחובת מתן גישה למידע}}
{{ח:ת}} מקור מידע שמתקיימים לגביו התנאים האלה, לא יהיה חייב במתן גישה למידע פיננסי הנמצא אצלו כאמור {{ח:חיצוני|חוק שירות מידע פיננסי#סעיף 39|בסעיף 39 לחוק}}:
{{ח:תת|(1)}} לעניין מקור מידע שהוא גוף מוסדי – מתקיים לגביו אחד מאלה:
{{ח:תתת|(א)}} מקור המידע הוא קרן ותיקה כהגדרתה {{ח:חיצוני|חוק הפיקוח על שירותים פיננסיים (קופות גמל)|בחוק הפיקוח על שירותים פיננסיים (קופות גמל), התשס״ה–2005}};
{{ח:תתת|(ב)}} היקף הפעילות באשראי של מקור המידע אינו עולה על חמש מאות מיליון שקלים חדשים;
{{ח:תת|(2)}} לעניין מקור מידע שהוא בעל רישיון למתן אשראי – צבר האשראי של מקור המידע אינו עולה על חמש מאות מיליון שקלים חדשים;
{{ח:תת|(3)}} לעניין מקור מידע שהוא בעל רישיון להפעלת מערכת לתיווך באשראי – מתקיים לגביו אחד מאלה:
{{ח:תתת|(א)}} מקור המידע הוא בעל רישיון להפעלת מערכת חברתית לתיווך באשראי כהגדרתה {{ח:חיצוני|חוק הפיקוח על שירותים פיננסיים (שירותים פיננסיים מוסדרים)#סעיף 25יז|בסעיף 25יז לחוק הפיקוח על שירותים פיננסיים מוסדרים}};
{{ח:תתת|(ב)}} צבר האשראי של מקור המידע אינו עולה על חמש מאות מיליון שקלים חדשים;
{{ח:תת|(4)}} לעניין מקור מידע שהוא בעל רישיון למתן שירותי פיקדון ואשראי – צבר אשראי או צבר פיקדונות שאינו עולה על חמש מאות מיליון שקלים חדשים; בתקנה זו, ”צבר פיקדונות“ – כהגדרתו {{ח:חיצוני|חוק הפיקוח על שירותים פיננסיים (שירותים פיננסיים מוסדרים)#סעיף 25א|בסעיף 25א לחוק הפיקוח על שירותים פיננסיים מוסדרים}}.

{{ח:סעיף|3|חריגים לסייגים לחובת מתן גישה למידע}}
{{ח:תת|(א)}} חדלו להתקיים בעניינו של מקור מידע מסוים התנאים המנויים {{ח:פנימי|סעיף 2|בתקנה 2}}, חייב מקור המידע במתן גישה למידע פיננסי כאמור {{ח:חיצוני|חוק שירות מידע פיננסי#סעיף 39|בסעיף 39 לחוק}}, בתום שנתיים מהמועד שבו חדלו להתקיים לגביו התנאים כאמור; חובת מתן הגישה למידע פיננסי כאמור תחול לגבי מקור המידע אף אם לאחר מכן חזרו להתקיים בו התנאים המנויים {{ח:פנימי|סעיף 2|בתקנה 2}}.
{{ח:תת|(ב)}} {{ח:פנימי|סעיף 2|תקנה 2}} לא תחול על מקור מידע שהתחבר למערכת הממשק למידע פיננסי בתור מקור מידע.

{{ח:סעיף|4|בחינה תקופתית}}
{{ח:ת}} בחינה תקופתית של תקנות אלה לפי {{ח:חיצוני|חוק עקרונות האסדרה#סעיף 36|סעיף 36 לחוק עקרונות האסדרה}}, תתבצע לא יאוחר מעשר שנים מיום תחילתן.

{{ח:סעיף|5|תחילה}}
{{ח:ת}} תחילתן של תקנות אלה ביום כניסת {{ח:חיצוני|חוק שירות מידע פיננסי|החוק}} לתוקף לגבי כל מקור מידע, לפי העניין.

{{ח:סעיף|6|הוראת שעה}}
{{ח:תת|(א)}} בלי לגרוע מהאמור {{ח:פנימי|סעיף 2|בתקנה 2}}, עד יום כ״א באייר התשפ״ז (28 במאי 2027) החובה למתן גישה למידע פיננסי לא תחול על מקור מידע שמתקיים לגביו אחד מאלה:
{{ח:תתת|(1)}} מקור המידע הוא בעל רישיון למתן אשראי בעל צבר אשראי העולה על חמש מאות מיליון שקלים חדשים, אך מספר לקוחותיו אינו עולה על 1,000;
{{ח:תתת|(2)}} מקור המידע הוא בעל רישיון להפעלת מערכת לתיווך באשראי, בעל צבר אשראי העולה על חמש מאות מיליון שקלים חדשים, אך מספר לקוחותיו אינו עולה על 8,500.
{{ח:תת|(ב)}} עלה מספר לקוחותיו של מקור מידע כאמור בפסקה (1) או (2) בתקנת משנה (א) על המספר האמור באותה פסקה, לפי העניין, חייב מקור המידע במתן גישה למידע פיננסי כאמור {{ח:חיצוני|חוק שירות מידע פיננסי#סעיף 39|בסעיף 39 לחוק}}, אף אם לאחר מכן חזרו להתקיים בו התנאים המנויים בפסקה (1) או (2) בתקנת משנה (א), לפי העניין.
{{ח:תת|(ג)}} בתקנה זו, ”לקוח“ – מי שקיבל אשראי מאת מקור מידע או באמצעותו, וטרם הסתיימו חיוביו לשם פירעון האשראי כאמור.

{{ח:חתימות|כ״ד בכסלו התשפ״ה (25 בדצמבר 2024)}}
* '''בצלאל סמוטריץ׳'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]